Ministru kabineta noteikumu projekta „Kārtība, kādā sagatavo vispārējās valdības budžeta deficīta un parāda notifikāciju” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu „Kārtība, kādā sagatavo vispārējās valdības budžeta deficīta un parāda notifikāciju” projekts (turpmāk – MK noteikumu projekts) sagatavots saskaņā ar Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Padomes 2009.gada 25.maija Regulu (EK) Nr.479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru visām dalībvalstīm ir uzdots divas reizes gadā – līdz 1.aprīlim un 1.oktobrim sagatavot un iesniegt statistiskos datus par valsts budžeta deficītu vai pārpalikumu un parādu. Lai nodrošinātu šī pienākuma izpildi, pašlaik ir spēkā esoši 2011.gada 4.oktobra Ministru kabineta noteikumi Nr.748 „Kārtība, kādā sagatavo vispārējo budžeta deficīta un parāda notifikāciju”. Saskaņā ar Eiropas Parlamenta un Padomes 2013.gada 21.maija Regulas (EK) Nr.549/2013 par Eiropas nacionālo un reģionālo kontu sistēmu Eiropas savienībā (turpmāk – EKS 2010) ieviešanu radās nepieciešamība aktualizēt esošos noteikumus.  Eiropas Komisijas ekspertu grupas regulāri apmeklē katru dalībvalsti, veicot tā saucamās dialoga vizītes vai (izņēmuma gadījumos) metodoloģiskās vizītes. Diskutējamo jautājumu programmā kā viens no pirmajiem vienmēr ir iekļauts jautājums par iestāžu atbildību sadali vispārējās valdības budžeta deficīta un parāda notifikācijas sagatavošanā. Latvijā pēdējā dialoga vizīte notika 2015.gada maijā. Tās gaitā Komisijas eksperti rosināja pēc iespējas ātrāk sagatavot jaunu normatīvo aktu, kas definētu institucionālo sadarbību, atbildību sadalījumu un informācijas apriti valsts budžeta deficīta un valsts parāda datu (turpmāk – notifikācijas) sagatavošanas nolūkā.  Noteikumu projekts nosaka iestādi, kas ir atbildīga par notifikācijas sagatavošanu un iesniegšanu (Centrālā statistikas pārvalde), kā arī iestādes, kas ir iesaistītas šajā procesā (Finanšu ministrija, Valsts kase, Aizsardzības ministrija, Valsts sociālās apdrošināšanas aģentūra, Centrālā finanšu un līgumu aģentūra), precīzi definējot notifikācijas sagatavošanai nepieciešamās informācijas apjomu, griezumus un iesniegšanas termiņus. Tāpat ir noteikta atbildīgās iestādes un iesaistīto iestāžu sadarbības kārtība gan nacionālā līmenī, gan kontaktos ar Eiropas Savienības Statistikas biroju „Eurostat” jautājumos, kas skar notifikācijas rezultātus un tās kvalitāti.  Noteikumu projektā ir paredzēta Centrālās statistikas pārvaldes profesionālā neatkarība, īpaši jautājumos, kas saistīti ar notifikācijas sagatavošanu un iesniegšanu, un tas atbilst normām, kuras ietvertas Eiropas Parlamenta un Padomes 2009. gada 11. marta Regulas (EK) Nr. 223/2009 par Eiropas statistiku, un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (Dokuments attiecas uz EEZ un Šveici), 2., 11.un 12.pantā.  Bez tam, noteikumu projektā ir iekļauti punkti, kas, pirmkārt, nodrošina Centrālajai statistikas pārvaldei piekļuvi visai notifikācijas sagatavošanai nepieciešamajai informācijai atbilstoši Padomes 2010.gada 26.jūlija Regulas (ES) Nr.679/2010, ar ko Regulu (EK) Nr. 479/2009 groza attiecībā uz statistikas datu kvalitāti pārmērīga budžeta deficīta novēršanas procedūras kontekstā (turpmāk Regula Nr.679/2010), 16.panta pirmās daļas prasībām un, otrkārt, nosaka iesaistīto iestāžu atbildību par tās sniegto datu atbilstību Eiropas statistikas sistēmas kvalitātes kritērijiem, kā tas izriet no šīs Regulas 16.panta otrās daļas. Saskaņā ar noteikuma projekta 4.punktu un Regulas Nr.679/2010 16.panta pirmo daļu Pārvalde var saņemt visu atbilstīgo informāciju, kas vajadzīga noteikumu projektā noteikto uzdevumu izpildei. Ar atbilstīgo informāciju šo noteikumu kontekstā saprot visa veida grāmatvedības informāciju vai citu informāciju, kas raksturo/izskaidro datus, kurus Pārvalde saņem notifikācijas sagatavošanai. Šo noteikumu kontekstā Pārvalde nepieprasīs personas datus. |
| 3. | Projekta izstrādē iesaistītās institūcijas | Centrālā statistikas pārvalde, Finanšu ministrija, Valsts kase, Latvijas Banka – konsultācijas ir notikušas notifikācijas sagatavošanas darba grupas ietvaros. Visu minēto iestāžu eksperti atbalsta noteikumu projektu. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Centrālā statistikas pārvalde, Finanšu ministrija, Valsts kase, Centrālā finanšu un līgumu aģentūra, Aizsardzības ministrija, Valsts sociālās apdrošināšanas aģentūra |
| 2. | Tiesiskā regulējuma ietekme uz tautsaimniecību un administratīvo slogu | Centrālās statistikas pārvaldes administratīvais slogs, kas rodas, sagatavojot un iesniedzot MK noteikumu projektā noteiktos statistiskos datus par valsts budžeta deficītu vai pārpalikumu un parādu, ir ņemts vērā, sagatavojot Ministru kabineta noteikumu projektu „Valsts statistiskās informācijas programma 2016.gadam”. Papildu budžeta līdzekļi MK noteikumu projekta izpildei netiks pieprasīti. |
| 3. | Administratīvo izmaksu monetārs novērtējums | Citu iesaistīto iestāžu administratīvo izmaksu monetārais novērtējums atbilstoši iestāžu iesniegtajai informācijai, kas iesniegts atbilstoši MK instrukcijas Nr.19 „Tiesību akta projekta sākotnējās ietekmes izvērtēšanas kārtība” prasībām:  Aizsardzības ministrija – 3,21 EUR  Centrālā finanšu un līgumu aģentūra – 3015,51 EUR (ieskaitot vienreizējās izmaksas pārskata formas izveidei)  Finanšu ministrija – 6978,56 EUR  Valsts kase – 7104,00 EUR  Valsts sociālās apdrošināšanas aģentūra – 200,00 EUR |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 2009.gada 25.maija Regula (EK) Nr.479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (kodificētā versija), Padomes 2010.gada 26.jūlija Regula (ES) Nr.679/2010, ar ko Regulu (EK) Nr. 479/2009 groza attiecībā uz statistikas datu kvalitāti pārmērīga budžeta deficīta novēršanas procedūras kontekstā, Komisijas regula (ES) Nr.220/2014 ar ko attiecībā uz Eiropas nacionālo un reģionālo kontu sistēmu Eiropas Savienībā groza Padomes Regulu (EK) Nr.479/2009. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Padomes regula Nr.479/2009 | | | |
| A | B | C | D |
| II nodaļa „Ziņojumu saturs un noteikumi”  3.panta pirmā daļa | 2. | Nodrošina Padomes regulas Nr.479/2009 II nodaļas 3. un 4.panta prasību piemērošanu | Nav |
| 3.panta otrā un  trešā daļa | 11.7. |  |  |
| 5.pants | 6.2., 11.7. | Nodrošina Padomes regulas Nr.479/2009 5.panta prasību piemērošanu | Nav |
| 6.pants | 11.7., 11.8. | Nodrošina Padomes regulas Nr.479/2009 6.panta prasību piemērošanu | Nav |
| 7.pants | 11.9. | Nodrošina Padomes regulas Nr.479/2009 7.panta prasību piemērošanu | Nav |
| III nodaļa „Datu kvalitāte”  8.panta otrā daļa | 11.8., 12.4. | Nodrošina Padomes regulas Nr.479/2009 III nodaļas 8.panta prasību piemērošanu | Nav |
| 9.pants | 11.7., 11.9., 12.2. | Nodrošina Padomes regulas Nr.479/2009 9.panta prasību piemērošanu | Nav |
| 10.pants | 11.4., 11.5. | Nodrošina Padomes regulas Nr.479/2009 10.panta prasību piemērošanu | Nav |
| 11.pants | 11.6., 12.5. | Nodrošina Padomes regulas Nr.479/2009 11.panta prasību piemērošanu | Nav |
| 12.pants | 6., 7., 8.,9.,10., 11.5., 12.5. | Nodrošina Padomes regulas Nr.479/2009 12.panta prasību piemērošanu | Nav |
| V nodaļa „Vispārīgie noteikumi”  16.panta pirmā daļa | 4. | Nodrošina Padomes regulas Nr.479/2009 V nodaļas 16.panta prasību piemērošanu | Nav |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu tika ievietots Ekonomikas ministrijas un Centrālās statistikas pārvaldes mājas lapā internetā, aicinot sabiedrību izteikt atsauksmes un viedokļus. |
| 3. | Sabiedrības līdzdalības rezultāti | Atsauksmes vai viedokļi par noteikumu projektu netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrālā statistikas pārvalde, Valsts kase, Finanšu ministrija, citas institūcijas, kuru rīcībā ir notifikācijas sagatavošanai nepieciešamā informācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūciju funkcijas netiek ietekmētas.  Jaunas institūcijas netiek veidotas.  Esošo institūciju un cilvēkresursu ietvaros. |
| 6. | Cita informācija | Nav |

Anotācijas III un IV sadaļa – projekts šīs jomas neskar.

Ekonomikas ministre D.Reizniece-Ozola

Vīza: Valsts sekretārs R.Beinarovičs

30.10.2015 13:54

1301

V.Veidemane

67366963, [Vija Veidemane@csb.gov.lv](mailto:Vija%20Veidemane@csb.gov.lv)